VIIENDA KOOSSEISU

OTSUS

Haapsalu,			30. märts 2007 nr 113

Kinnistu jagamine ja hoonestusõiguse seadmine
(Tuksi Spordibaas)

Võttes arvesse linnavalitsuse ettepanekut ja juhindudes asjaõigusseaduse § 54, paragrahvidest 241-2551, Haapsalu Linnavolikogu 21.12.2002 määrusest nr 25 „Linnamaale hoonestusõiguse seadmise kord Haapsalu linnas” punktidest 1.2.2, 1.4, 1.5, 2.1, 2.2, 3.2, kohaliku omavalitsuse korralduse seaduse § 6 lg 3 p 1, § 22 lg 1 p 37, Haapsalu põhimääruse § 12 lg 1 p 43 ning haldusmenetluse seadusest, Haapsalu Linnavolikogu otsustab:

1.	Jagada Haapsalu linna omandis olev kinnistu Tuksi Spordibaas (reg nr 1876232, asukohaga Tuksi/Bergsby küla, Noarootsi vald, Läänemaa), mille koosseisus asub kolm katastriüksust: katastritunnustega 52001:001:0360 (pindala 3.03 ha sihtotstarve ühiskondlike hoonete maa); katastritunnustega 52001:001:0364 (pindala 2.97 ha, sihtotstarve ühiskondlike hoonete maa); katastritunnustega 52001:001:0365 (pindala 0,24 ha sihtotstarve ühiskondlike hoonete maa) kolmeks eraldi kinnistuks:
1.1.	nimetus Staadion, katastritunnusega 52001:001:0360, pindala 3.03 ha
1.2.	nimetus Halli, katastritunnusega 52001:001:0364, pindala 2.97 ha
1.3.	nimetus Villa, katastritunnusega 52001.001:0365, pindala 0,24 ha.

2. Seada jagamise käigus moodustatavale hoonestatud kinnistule nimetusega Halli, mida iseloomustavad alljärgnevad tunnused:
- katastritunnus 52001:001:0364
- pindala 2,97 ha
- asukoht Tuksi/Bergsby küla, Noarootsi vald, Läänemaa
- sihtotstarve ühiskondlike hoonete maa
- maa maksustamishind 3000 (kolm tuhat) kr,
otsustuskorras hoonestusõigus OÜ Haapsalu Linna Spordibaasid (registrikood 10792290, asukoht Lihula mnt 10, Haapsalu, Hoonestaja esindaja Tarmo Tuisk, kellel on Tuksi Spordibaasi tasuta kasutamise leping.

3. Halli katastriüksusel paiknevad järgmised hooned:
•	võimla (ehitusregistrikood 105015125, ehitusalune pind 226 m2)
•	majutushoone (ehitusregistrikood 120272367, ehitusalune pind 257,6 m2)
•	majutushoone (ehitusregistrikood 120290847, ehitusalune pind 116,9 m2)
•	majutushoone (ehitusregistrikood 120290849, ehitusalune pind 116,9 m2)
•	pumbamaja (ehitusregistrikood 105015130, ehitusalune pind 20 m2)
•	10 puittelki (väikeehitised).

4. Hoonestusõiguse seadmise põhitingimused:
4.1.	 hoonestusõiguse tähtajaks on 36 aastat, mille lõppedes lähevad kinnistul olevad ehitised tasuta üle kinnistu omanikule. Hoonestusõiguse tähtaeg hakkab kulgema kinnistusraamatusse hoonestusõiguse kande tegemisele järgnevast päevast;
4.2.	 hoonestusõiguse aastatasu algsuurus on 2% maa maksustamishinnast;
4.3.	 hoonestusõiguse aastatasu maksmine toimub üks kord aastas 1. jaanuariks, järgneva perioodi eest ette.

5.	Linnavalitsusel kinnitada hoonestusõiguse seadmise tingimused ning korraldada hoonestusõiguse seadmine.

6.	Otsus jõustub avalikustamisega.

7.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees